बाल चिकित्सालय में आएंगे 4 नए वेंटीलेटर
मदर मिल्क बैंक में 6 महिला नर्स स्टाफ की नियुक्ति
कई बार जरूरत पड़ने पर भी नहीं मिल पाता वेंटीलेटर
आरएनटीमेडिकलकॉलेज के बाल चिकित्सालय में जल्द ही 4 नए वेंटीलेटर आने वाले हैं। ये वेंटीलेटर डूंगरपुर, बांसवाड़ा, चित्तौड़गढ़ और राजसमंद के राजकीय जिला अस्पतालों से यहां शिफ्ट होंगे। वहां इनका कोई उपयोग नहीं हो रहा था। कॉलेज प्रशासन ने संबंधित कंपनी से इन्हें बाल चिकित्सालय में शिफ्ट करने को लेकर बात कर ली है। जिसमें कंपनी ने प्रति वेंटीलेंटर को शिफ्ट करने के लिए 25 हजार रुपए कीमत बताई है। वेंटीलेटर शिफ्ट करने के लिए आधा बजट राजस्थान मेडिकल रिलीफ सोसायटी से और बाकी राज्य सरकार से लेने की प्रक्रिया चल रही है। इस माह के अंत तक शिफ्ट कराने की योजना है।
^वेंटीलेटर की जरूरत पड़ने पर राज्य सरकार को डिमांड भेजी थी, जहां से हमें संभाग के जिला अस्पतालों से वेंटीलेटर लेने के आदेश मिले। 4 वेंटीलेटर आने से काफी हद तक फायदा होगा। शुरू होने वाली नई एमसीएच यूनिट के लिए भी वेंटीलेटर की जरूरत पड़ेगी। जिसके लिए भी सरकार को प्रस्ताव भेजेंगे। डॉ.लाखन पोसवाल, एचओडी, बाल चिकित्सालय
बाल चिकित्सालय में लंबे समय से वेंटीलेटर की कमी महसूस हो रही है। कई बार जरूरत पड़ने पर भी बच्चों को वेंटीलेटर नहीं मिल पाता। चिकित्सालय का प्रतिदिन करीब 700 का आउटडोर है और विभिन्न रोगों से पीड़ित करीब 30-35 बच्चे रोज भर्ती किए जाते हैं। इधर, जनाना हॉस्पीटल में हर माह 1500 के करीब प्रसव होते हैं। जिनमें से 300 नवजात हर माह नर्सरी में शिफ्ट किए जाते हैं। इनमें कई नवजात 9 माह से पहले जन्म लेने वाले और कम वजन वाले होते हैं। उन्हें सांस लेने में तकलीफ होने पर वेंटीलेटर की आवश्यकता होती है। इसी तरह गंभीर बीमारियों से पीड़ित नवजात से बड़े बच्चों के ऐसे कई मामले आते हैं जिन्हें वेंटीलेटर पर लेना जरूरी होता है।
चििकत्सा सुविधा
mag_Deva hin_Deva hin_Deva hin_Deva hin_Deva hin_Deva hin_Deva